钦定古今图书集成/明伦汇编/氏族典/第339卷 > 刘子羽
## 钦定古今图书集成/明伦汇编/氏族典/第339卷 > 刘子羽

按《宋史刘子羽传》：“子羽，字彦修，建之崇安人，资政殿
学士韐之长。子韐死，既免丧，除秘阁修撰，知池州。建
炎三年，大将范琼拥强兵，张浚与子羽密谋诛之。浚
宣抚川陕，辟子羽参议军事。富平不利，金人乘胜而前，子羽单骑至秦州，召诸亡将，命吴玠守大散关。明
年，金人复聚兵来攻，再为玠所败。浚移治阆州，承制”
拜子羽利州路经略使。浚以刘光世骄惰，请罢之，而
以其兵属子羽，子羽辞，乃以徽猷阁待制知泉州。张
浚罢相，御史常同论子羽十罪，安置漳州。十一年，知
镇江府兼沿江安抚使。金人入寇，子羽建议清野，淮
东之人皆徙镇江，抚以恩信，虽兵民杂居，无敢相侵
者。秦桧风谏官论罢之。十六年，卒。